*Басқа мағыналар үшін Астана (айрық) деген бетті қараңыз.*

**Астана футбол клубы** — қазақстандық кәсіби футбол клубы. 2009 жылы құрылған. Астана қаласының Астана Арена стадионы клубтың базасы болып табылады. Астана клубы 2015-16 жылғы Еуро-кубоктар маусымында кипрлық АПОЕЛ-ды 2-1 жалпы есебімен жеңіп, Еуропа Чемпиондар Лигасының топтық кезеңіне жолдама алған Қазақстан тарихындағы алғашқы клуб аталды.

Тарихы
------

2009 жылы "Алматы" мен "Мегаспорт" клубтарының қосылуымен пайда болды. Клубтың тұңғыш жаттықтырушысы Вахид Масудов болды. Одан кейін клубты Сергей Юран жаттықтырды. Алғашқы маусымда клуб сапында Егор Титов, Андрей Тихонов (кейін клубқа бапкер де болды) секілді ресейлік ардагер футболшылармен бірге қазақстандық Андрей Карпович, Мақсат Байжанов, Жамбыл Көкеев, Давид Лория, өзбекстандық Максим Шацких секілді футболшылар ойнады.

2009 жылғы Қазақстан чемпионатының бірінші айналымын клуб Алматыда өткізді. одан кейін клубтың базасы болып Астанада жаңадан салынған "Астана Арена" стадионына ауысты. Маусым қорытындысында клуб екінші орын алды. Бірақ жалақыны уақытында ала алмағандықтан Сергей Юранмен бірге бірнеше легионерлер клубтан кетті. Күміс жүлде иеленгеніне қарамастан клуб 2010/11 жылғы Еуропа лигасына УЕФА-ның "үш жыл ережесі" бойынша қатыса алмады (еурокубоктерге ұлттық біріншілікте кемінде үш маусым ойнаған клуб қана қатыса алады).

2014 жылғы маусым айында клуб бапкері боп болгариялық Станимир Стоилов тағайындалды. Осы маусымда тұңғыш рет Қазақстан чемпионы атанды.

2015 жылы 26 тамыз күні Чемпиондар лигасының іріктеу кезеңінде Кипрде жергілікті АПОЭЛ клубымен тең түсті (өз алаңында 1:0 есебімен ұтқан-ды). Екі ойын қорытындысы бойынша Чемпиондар лигасының топтық кезеңіне өтті. Қазақстан атынан Чемпиондар лигасының топтық кезеңіне шыққан алғашқы клуб атанды.

Топтық кезеңде "Галатасарай", "Атлетико Мадрид", "Бенфика" клубтарымен бір топқа түсті. Бұл жылы топтық турнирде жеңіс тойын тойлай алмады, алты кездесудің төртеуінде тең ойнап, төртінші орында қалды. Тек сырт алаңда "Бенфика" мен "Атлетикодан" ұтылды.

2016/17 жылғы маусымда тұңғыш рет УЕФА Еуропа Лигасының топтық турниріне жолдама алды. Бұл жолы да төртінші орында қалды.

2017/18 жылғы Еуропа Лигасында тұңғыш рет көктемгі плей-офф кезеңдеріне дейін жетіп, 1/16 финалда "Спортинг Лиссабоннан" ұтылды (үйде 1:3, сыртта 3:3). Осы матчтан соң бас бапкер Станимир Стойлов командадан кетіп, орнына Григорий Бабаян келді.

2019 жылдың басында команда тізгінін украиналық бапкер Роман Григорчук ұстады. Григорчуктың басқаруымен клуб тағы да Қазақстан чемпионы атанды және Еуропа лигасының топтық турниріне шықты. Бірақ Еуропа лигасының топтық турнирінде клуб бір рет қана жеңіске жетті ("Манчестер Юнайтедті" 2:1 есебімен ұтты), осы себеппен 2020 жылдың басында Григорчук қызметтен босады.

2020 жылдың басында клуб тізгінін сол кездегі Қазақстан Ұлттық құрамасының бапкері Михал Билек ұстады. 2020/21 жылғы чемпиондар лигасында клуб бірінші раундта-ақ "Динамо Брест" клубынан 3-6 есебімен ұтылып, Еуропа лигасына түсіп қалды. Осы жеңілістен соң ұзамай Билек орнын босатты, оның орнына келген Пол Эшуорт та клубтың құлдырауын тоқтата алмады, чемпионатта "Қайратты" турнир кестесінде өздерінен ұзатып алды, Еуропа лигасында "Будучностан" ұтылып қалды да, соңғы алты жылда бірінші рет клуб еуротурнирлерде топтық кезеңге шыға алмады. Қыркүйек айының соңында енді тізгінді ресейлік маман Андрей Тихонов ұстады. Бірақ клуб 2020 жылғы чемпионатты үшінші орынмен қорытындылады.

Логотип 2009-2011 жж.
2014 — 2019 жж. логотипі
2020 жылдан бергі логотип

Жетістіктері
------------

### Қазақстан чемпионатында

* Қазақстан чемпионы(7): 2014, 2015, 2016, 2017, 2018, 2019, 2022
* Қазақстанның күміс жүлдегері (1): 2009
* Қазақстанның қола жүлдегері (1): 2020
* Қазақстан кубогы (3): 2010, 2012, 2016.
* Қазақстан суперкубогы (6): 2011, 2015, 2018, 2019, 2020, 2023.

### Ең үлкен жеңісі

Қазақстан чемпионаты

* 2009 — 4:0 («Тобыл», Қостанай)
* 2009 — 4:0 («Қайсар», Қызылорда)
* 2010 — 4:0 («Шахтер», Қарағанды)
* 2010 — 4:0 («Оқжетпес», Көкшетау)
* 2009 — 5:1 («Оқжетпес», Көкшетау)

Еуропадағы өнері
----------------

Астана клубы УЕФА чемпиондар лигасындағы Ыстамбұлдың "Галатасарайымен" Астанада 2-2 тең түсіп алғашқы ұпайын алады. 2015-2016 жылғы маусымда өз алаңында ұтылып көрмеді:

### Матчтары

| Маусым | Жарыс | Раунд | Қарсылас | Үйде | Сыртта | Жалпы |
| --- | --- | --- | --- | --- | --- | --- |
| 2013/14 | УЕФА Еуропа Лигасы | I КР | Ботев | 0:1 | 0:5 | 0:6  |
| 2014/15 | УЕФА Еуропа Лигасы | I КР | Пюник | 2:0 | 4:1 | 6:1  |
| II КР | Хапоэль Тель-Авив | 3:0 | 0:1 | 3:1  |
| III КР | АИК | 1:1 | 3:0 | 4:1  |
| Плей-офф | Вильярреал | 0:3 | 0:4 | 0:7  |
| 2015/16 | УЕФА Чемпиондар Лигасы | II КР | Марибор | 3:1 | 0:1 | 3:2  |
| III КР | ХИК | 4:3 | 0:0 | 4:3  |
| Плей-офф | АПОЭЛ | 1:0 | 1:1 | 2:1  |
| С тобы | Бенфика | 2:2 | 0:2 | 4 орын  |
| Атлетико Мадрид | 0:0 | 0:4 |
| Галатасарай | 2:2 | 1:1 |
| 2016/17 | УЕФА Чемпиондар Лигасы | II КР | Жальгирис | 2:1 | 0:0 | 2:1  |
| III КР | Селтик | 1:1 | 1:2 | 2:3  |
| УЕФА Еуропа Лигасы | Плей-офф | БАТЭ | 2:0 | 2:2 | 4:2  |
| В тобы | Олимпиакос | 1:1 | 1:4 | 4 орын  |
| Янг Бойз | 0:0 | 0:3 |
| АПОЭЛ | 2:1 | 1:2 |
| 2017/18 | УЕФА Чемпиондар Лигасы | II КР | Спартак Юрмала | 1:1 | 1:0 | 2:1  |
| III КР | Легия | 3:1 | 0:1 | 3:2  |
| Плей-офф | Селтик | 4:3 | 0:5 | 4:8  |
| УЕФА Еуропа Лигасы | А тобы | Маккаби Тель-Авив | 4:0 | 1:0 | 2 орын  |
| Славия Прага | 1:1 | 1:0 |
| Вильярреал | 2:3 | 1:3 |
| 1/16 | Спортинг | 1:3 | 3:3 | 4:6  |
| 2018/19 | УЕФА Чемпиондар Лигасы | I КР | Сутьеска | 1:0 | 2:0 | 3:0  |
| II КР | Мидтьюлланн | 2:1 | 0:0 | 2:1  |
| III КР | Динамо Загреб | 0:2 | 0:1 | 0:3  |
| УЕФА Еуропа Лигасы | Плей-офф | АПОЭЛ | 1:0 | 0:1 | 1:1 (2:1) |
| К тобы | Динамо Киев | 0:1 | 2:2 | 3 орын  |
| Ренн | 2:0 | 0:2 |
| Яблонец | 2:1 | 1:1 |
| 2019/20 | УЕФА Чемпиондар Лигасы | I КР | ЧФР Клуж | 1:0 | 1:3 | 2:3  |
| УЕФА Еуропа Лигасы | II КР | Санта-Колома | 4:1 | 0:0 | 4:1  |
| III КР | Валлетта | 5:1 | 4:0 | 9:1  |
| Плей-офф | БАТЭ | 3:0 | 0:2 | 3:2  |
| L тобы | Манчестер Юнайтед | 0:1 | 2:1 | 4 орын  |
| Партизан | 0:6 | 0:5 |
| АЗ | 1:2 | 1:4 |
| 2020/21 | УЕФА Чемпиондар Лигасы | I КР | Беларусь Динамо Брест | — | 3:6 | 3:6  |
| УЕФА Еуропа Лигасы | II КР | Черногория Будучность | 0:1 | — | 0:1  |
| 2021/22 | УЕФА Конференциялары лигасы | II КР | Грекия Арис | 2:0 | 1:2 | 3:2  |
| III КР | Финляндия КуПС | 3:4 | 1:1 | 4:5  |
| 2022/23 | УЕФА Конференциялары лигасы | II КР | Польша Ракув | 0:1 | 0:5 | 0:6  |

Notes
* І КР: Бірінші квалификациялық раунды
* ІІ КР: Екінші квалификациялық раунды
* ІІІ КР: Үшінші квалификациялық раунды

Дереккөздер
-----------

1. ↑

Сілтемелер
----------

* Ресми сайты  (орыс.)  (ағыл.)  (қаз.)
* Астана футбол клубы нәтижелері

|  |  |  |  |
| --- | --- | --- | --- |
| 

| * к
* т
* ө
Футболдан Қазақстан чемпиондары |
| --- |
|  |
| 

Астана (**7**) **·** Ертіс (**5**) **·** Ақтөбе (**5**) **·** Спартак (**3**) **·** Жеңіс (**3**) **·** Қайрат (**3**) **·** Шахтер (**2**) **·** Тобыл (**2**) **·** Тараз (**1**)
 |

 |